Her er bilerne, der understøtter Apple Car Key

Der var store forventninger, da Apple lancerede sin Car Key teknlogi under WWDC tilbage i 2020. Med Car Key kan chaufføren bytte den fysiske bilnøgle ud med en iPhone. Via NFC-teknologi kan telefonen bruges til at låse bilen op – og indenfor kan bilen starte uden brug af nøgle, hvis bare telefonen er i lommen.

Selv hvis iPhone skulle løbe tør for strøm vil Apple Car Key stadig fungere i op til fem timer via et reserveret strømlager.

Udbredelsen af teknologien er dog gået umanerlig langsomt. BMW var hurtige til at hoppe på. Siden kom også Hyundai og Kia, men ingen af de helt store er endnu med på legen.

Websitet 9to5mac har samlet en fin liste over samtlige de bilmærker og -modeller, der understøtter Apple Car Key. Den har vi lånt her – klik på producenten for at se de enkelte modeller.

BMW

2021 – 2024 1 Series

2021 – 2024 2 Series

2021 – 2024 3 Series

2021 – 2024 4 Series

2021 – 2024 5 Series

2021 – 2024 6 Series

2021 – 2024 8 Series

2021 – 2024 X5

2021 – 2024 X6

2021 – 2024 X7

2021 – 2024 X5 M

2021 – 2024 X6 M

2021 – 2024 Z4

2022 – 2024 i4

2022 – 2024 iX

2022 – 2024 iX1

2022 – 2023 iX3

2023 i3

2023 i7

2024 i5

BYD

2022 – 2023 HAN

Genesis

2023 GV60

2023 G90

Hyundai

2023 Palisade

2023 IONIQ 6

2024 Kona EV

2024 Santa Fe

Kia

2023 Telluride

2023 Niro

2024 Seltos

2024 EV9

Lotus

Emeya EV

Mercedes-Benz

2024 E-klassen

Rivian

R1T (second-generation)

R1S (second-generation)

Fungerer også med Apple Watch

Med Car Key kan iPhone-ejere tilføje en digital bilnøgle til Wallet app’en. Mens specifikke implementeringer varierer afhængigt af bilproducenten, er der et par forskellige måder, Apples bilnøglefunktion kan bruges på:

Passiv adgang: Når du nærmer dig bilen med din iPhone, låses bilen op. Når du går væk fra bilen låses den automatisk. Kan også bruges til at starte bilen, når iPhone er tæt på tændingen.

Nærhed: Lås, lås op og start bilen ved at holde din enhed tæt på dørhåndtaget eller nøglelæseren.

Fjernt: Du kan bruge din enhed til at fjernlåse og låse din bil op og bruge andre funktioner.

Apple Car Key fungerer også med Apple Watch.

Her er bilerne, der understøtter Apple Car Key